CELEX: 32012R0298
Language: sl
Date: 2012-04-02 00:00:00
Title: Izvedbena uredba Komisije (EU) št. 298/2012 z dne 2. aprila 2012 o uvrstitvi določenega blaga v kombinirano nomenklaturo

5.4.2012   
            
            
               SL
            
            
               Uradni list Evropske unije
            
            
               L 99/12
            
         IZVEDBENA UREDBA KOMISIJE (EU) št. 298/2012
   z dne 2. aprila 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Po členu 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) je smiselno predvideti, da se ob upoštevanju predpisov, ki veljajo v Evropski uniji glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, imetnik zavezujoče tarifne informacije, ki so jo izdali carinski organi držav članic glede uvrščanja blaga v kombinirano nomenklaturo in ki ni v skladu s to uredbo, lahko nanjo sklicuje še 60 dni.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   Ob upoštevanju predpisov, ki v Evropski uniji veljajo glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, se je na zavezujočo tarifno informacijo, ki so jo izdali carinski organi držav članic in ni v skladu s to uredbo, mogoče sklicevati v obdobju 60 dni na podlagi člena 12(6) Uredbe (EGS) št. 2913/92.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. aprila 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Konfekcijski izdelek v obliki oblačila brez rokavov za pokritje zgornjega dela telesa, ki sega do konca bokov. Izdelek je sestavljen iz treh delov, ki so sešiti med seboj. Vsak del je sestavljen iz treh slojev, tj. dveh zunanjih slojev iz tkanega tekstila iz sintetičnih vlaken (najlona) in notranjega sloja, ki ščiti pred sevanjem in je izdelan iz mešanice antimonskega praška, volframovega praška in polimera. Vsi trije deli so sešiti skupaj vzdolž robov z našivom.
                  Sprednji levi del popolnoma pokriva desni del. Sprednja dela se zapneta z dvema širokima dolgima navpičnima velcro trakovoma na sprednji strani in dvema krajšima velcro trakovoma na ramenih. Na desni sprednji strani so tri pritisna zapirala. Izdelek ima okrogel izrez, prsni žep na levi strani in podložena ramena.
                  (zaščitna delovna in poklicna obleka)
                  (glej fotografiji št. 659 A in B) (1)
                  
               
               
                  6211 33 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 7(e) k XI. oddelku, opomba 8 k poglavju 62 in besedilo oznak KN 6211, 6211 33 in 6211 33 10.
                  Izdelek se nosi kot zaščitna obleka pred sevanjem pri opravljanju poklicnih dejavnostih, pri katerih se uporabljajo rentgenski žarki. Šteje se za delovno in poklicno obleko, ker je namenjen nošenju izključno ali predvsem za zaščito druge obleke in/ali oseb med opravljanjem delovnih, poklicnih ali gospodinjskih dejavnosti (glej tudi pojasnjevalne opombe kombinirane nomenklature k poglavju 62, splošno, 4. odstavek).
                  Zaščitne obleke pred sevanjem so vključene pod tarifno številko 6210 XI. oddelka (glej tudi pojasnjevalno opombo harmoniziranega sistema k drugemu odstavku tarifne številke 6210). Vendar ker izdelek ni izdelan iz materiala iz tarifnih številk 5602, 5603, 5903, 5906 ali 5907, je uvrstitev pod to tarifno številko izključena.
                  Glede na splošni videz izdelka kot oblačila, njegove oblike in tekstilni material, iz katerega sta narejena oba zunanja sloja, je uvrstitev glede na notranji sloj izdelka izključena. Zato je uvrstitev pod oznako KN 8110 90 00 izključena.
                  Proizvod je zato treba uvrstiti pod KN 6211 33 10 kot delovno in poklicno obleko.
               
            
         
      
         
      
         (1)  Fotografije so zgolj informativne.